तकनीकी शिक्षा की गुणवत्‍ता में सुधार के लिए उच्‍च संस्थानों के 1225 योग्‍य स्‍नातकों को पिछड़े क्षेत्रों में नियुक्‍क्ति – चर्चा ए खास
दिल्ली। प्रधानमंत्री श्री नरेन्‍द्र मोदी के देश के पिछड़े क्षेत्रों में अच्‍छी गुणवत्‍ता संपन्‍न तकनीकी तथा उच्‍च शिक्षा पर बल देने के विजन को पूरा करने के लिए मानव संसाधन विकास मंत्रालय ने आईआईटी तथा एनआईटी के काफी योग्‍य और प्रेरित 1225 स्‍नातकों को अंडमान और निकोबार, असम, बिहार, जम्‍मू और कश्‍मीर, मध्‍य प्रदेश, ओडि़शा, झारखंड, छत्‍तीसगढ़, त्रिपुरा, राजस्‍थान, उत्‍तर प्रदेश, उत्‍तराखंड जैसे राज्‍यों/ केंद्रशासित प्रदेशों के कॉलेजों में इंजीनियरिंग शिक्षा देने के लिए नियुक्‍त किया गया है। यह पहला अवसर है जब शिक्षा की गुणवत्‍ता में सुधार के लिए ऐसा कदम उठाया गया है।
मानव संसाधन विकास मंत्रालय ने तीन वर्षों में यानी 2020 तक इंजीनियरिंग स्‍नातकों की गुणवत्‍ता में सुधार के लिए 2300 करोड़ रुपये की लागत से तकनीकी शिक्षा गुणवत्‍ता सुधार परियोजना (टीईक्‍यूआईपी-III) प्रारंभ की। परियोजना का फोकस झारखंड, छत्‍तीसगढ़, बिहार, पूर्वोत्‍तर क्षेत्र, राजस्‍थान, मध्‍य प्रदेश आदि राज्‍य हैं।
चयनित शिक्षकों का प्रोफाइल :
86 प्रतिशत शिक्षक आईआईटी/ एनआईटी/आईआईएसईआर/ आईआईआईटी जैसे प्रतिष्ठित संस्‍थानों से हैं।
उनमें से 24 प्रतिशत पीएचडी हैं। (अभी तक इन संस्‍थानों में पीएचडी डिग्री वाले कोई शिक्षक नहीं हैं।)
संपूर्ण भारत चयन के कारण 26 राज्‍यों के 3690 जिलों से शिक्षक चुने गए हैं। इस तरह इन पिछड़े कॉलेजों को अखिल भारतीय स्‍वरूप मिला है।
इनमें से 115 शिक्षक 7 महत्‍वकांक्षी जिलों में जा रहे हैं।
योग्‍यतानुसार उच्‍चतम
उच्‍चतम योग्‍यता पीएचडी : 293
उच्‍चतम स्‍नात्‍कोतर योग्‍यता : 932
कुल : 1225
संस्‍थान (स्‍नातक) अनुसार
आईआईटी/आईआईएससी/एनआईटीएस/आईआईएसईआरएस/आईआईआईटीएस से पीएचडी : 262
अन्‍य संस्‍थानों से पीएचडी : 31
कुल (कुल पीएचडी) : 293
आईआईटी/आईआईएससी/एनआईटीएस/आईआईएसईआरएस/आईआईआईटीएस से स्‍नातकोत्‍तर : 788
अन्‍य संस्‍थानों से स्‍नातकोत्‍तर : 144
कुल (स्‍नातकोत्‍तर) : 932
क्रम संख्‍या . संस्‍थान का राज्‍य ज्‍वाइन करने वाली फैकल्‍टी की संख्‍या संस्‍थानों की संख्‍या
1 अंडमान और निकोबार 2 1
2 असम 55 5
3 बिहार 210 7
4 जम्‍मू और कश्‍मीर 63 2
5 झारखंड 191 6
6 मध्‍य प्रदेश 194 7
7 ओडिशा 65 4
8 राजस्‍थान 301 11
9 त्रिपुरा 15 1
10 उत्‍तर प्रदेश 32 2
11 उत्‍तराखंड 97 7
कुल 1225 53
कर्नाटक जदयू के प्रतिनिधिमंडल ने मुख्यमंत्री से की मुलाकात
March 21, 2018 March 31, 2018 Bibhu Ranjan
मुख्यमंत्री ने बिहार दिवस की बधाई एवं शुभकामनायें दी
March 21, 2018 March 24, 2018 Bibhu Ranjan